hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy da hy es es tr en en hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Պայմանագրային զինծառայող շուշեցի Արայիկ Գաբրիելյանը վերականգնողական բուժում է ստանում Երևանում։ Նա նոյեմբերի 4-ի առավոտյան, Լաչինաձորում վիրավորում է ստացել, մինչ այդ՝ թեժ մարտերի ընթացքում, հասցրել է  թշնամու մի քանի տանկ  խոցել։ Արայիկը բեկորային վնասվածք է ստացել,  վնասվել են  ոտքերը։ տարբեր բուժհաստատություններում բուժում է ստացել, հիմա արդեն ձեռնափայտով կարողանում է քայլել։ Ասում է՝  բուժհաստատություններում, գուցե, շենքային պայմանները անբարվոք են, բայց բուժաշխատողները անչափ հոգատար են։ Արայիկն ասում է՝ հրաշքով է ողջ մնացել։
Նա երկու երեխա ունի․ որդին երեք տարեկան է, դուստրը՝ երկու։ Հիմա Արայիկի կինն ու երեխաները Երևանում վարձով են ապրում, իսկ ինքը դեռ պետք  է վերականգնողական բուժումը շարունակի՝ մասնագետների հսկողության ներքո։
«Մի բարերար կա, նա է տան  վարձը տվել։ Չգիտեմ՝ ինչ  է լինելու։ Ո՛չ տուն ու տեղ ունենք, ո՛չ էլ աշխատանունակ եմ, որ  ընտանիքիս պահեմ», —  նեղսրտում է Արայիկը:
Արայիկի հոբբին նկարելն ու քանդակելն է։ Վերականգնողական կենտրում գտնվելու օրերին իր  սիրած աշխատանքով է զբաղվում․ հարազատ Շուշիում գտնվող  Սուրբ Ամենափրկիչ Ղազանչեցոց եկեղեցին է նկարել,  նույնիսկ իր ձեռնափայտի վրա  է խաչ քանդակել։
Արայիկն Ապրիլյան պատերազմին ևս  մասնակցել է, ասում է՝  այդ պատերազմից հետո  միշտ  էլ վստահ է եղել, որ թշնամին չի հանդարտվի, դարձյալ լայնամասշտաբ հարձակումներ կսկսի, բայց այդուամենայնիվ, պատերազմը անսպասելիորեն սկսվեց․․․
«Որպես պայմանագրային զինծառայող՝ ես միշտ սպաներին խնդրում էի ինձ  սովորեցնել տարբեր զինտեսակների տիրապետելու հմտությունները, քանի որ  գիտեի՝  թշնամուն ետ մղելու համար ամեն ինչի պետք է պատրաստ լինենք։ Անկեղծորեն եմ ասում՝ պատերազմի օրերին ես չեմ տեսել մեկին, որը փախել է մարտի դաշտից։ Բա 18-20 տարեկան առյուծները,,, Այդ ի՜նչ հերոս երիտասարդներ ունենք․ բառերով ասելու, նկարագրելու բան չէ։ Ամենավտանգավոր տեղերն էլ պատրաստակամորեն գնում էին․ եթե կար մարտական խնդիր, որևէ մեկը ետ չէր կանգնում», — հերոսների սխրանքներն է վերհիշում Արայիկը։
Նրա հայրը մասնակցել է արցախյան պատերազմներին,  երկու անգամ վիրավորում  է  ստացել, այժմ էլ վետերանների միության անդամ է։  Արայիկի համար հայրը  քաջ հայի վառ օրինակ է եղել։
«Պատերազմի օրերին միայն մի բանից էի վախենում․ մտածում էի՝ եթե հանկարծ զոհվեմ, մորս սիրտն այդ ցավին չի դիմանա։ Պատերազմի ժամանակ մարդու միջից վախն էլ է անհետ կորչում․ մենք միայն մտածում էինք մարտնչելու, հայրենի հողը պահելու, մեր ընտանիքը թշնամուց պաշտպանելու  մասին։ Մի երկու բառ փոխանակելու ընթացքում խոսում էինք պատերազմի, մեր հողերի ու հայրենիքի մասին, մեկ էլ սրտներիցս արյուն էր գնում, երբ մեր տղերքն ընկնում էին․․․», — պատմեց Արայիկը։
Շուշեցի Արայիկն ասում է՝ դեռ չի հավատում, որ մեր Շուշին թշնամին զավթել է։
«Ես  դեռ շոկի մեջ եմ, չեմ հավատում, որ Շուշիում գտնվող տունս թշնամուն է հասել։  Միշտ,  անկախ ինձանից,  մտածում եմ, որ երբ վերականգնողական բուժումն ավարտվի, Շուշի եմ վերադառնալու։  Ես  տասը տարի պայմանագրային զինծառայող եմ եղել։ Իմ ու կնոջս ողջ աշխատաքը  ծախսել ենք մեր տան վրա, տունն ենք շենացրել։ Իմ տունն ու հողամասը դեռ մի կողմ, շատ չեմ մտածում  դրանց մասին,  բա մեր Շուշին, մեր եկեղեցիները, մեր խաչքարերը  էլ մերը չե՞ն, ինչպե՞ս կարող են մերը չլինել․․․․ Ես այս մտքի հետ ՛ոչ հաշտվել եմ, ո՛չ էլ կհաշտվեմ։ Ես մեծ հավատ ունեմ, որ դեռ վերադարձնելու ենք այն, ինչը մերն է», —  եզրափակեց  Արայիկը։
Նախորդ նյութըՀաստատվել է կորոնավիրուսով վարակման 201 և մահվան 11 նոր դեպք
Հաջորդ նյութըՆիկոլ Փաշինյանը՝ նոյեմբերի 10-ի եռակողմ հայտարարության հետագա իրագործման առաջնահերթությունների մասին
Ադրբեջանը կրկին խախտել է հրադադարի ռեժիմը
Իշխանասարի մոտ զոհված Գևորգ Հայրապետյանը 4 անչափահաս տղաների հայր էր, և սպասում էր հինգերորդին
«Եռաբլուր»-ի միջադեպի պատասխանատվությունը Փաշինյանն է կրելու, եթե պատժվողներ չլինեն
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Հայկական Կարմիր խաչի ընկերությունն արձագանքում է ներքին տեղահանված անձանց մարդասիրական կարիքներին
Դատավոր Ալեքսանդր Ազարյանը հրաժարականի դիմում է ներկայացրել․ նրա լիազորությունները դադարեցվել են
Edit with Live CSS
Write CSS OR LESS and hit save. CTRL + SPACE for auto-complete.